गीली साड़ी, चेहरे पर थकान और हाथ में मछली पकड़ने का जाल। हर शाम जब शोम्पा पाल घर लौटती हैं तो ऐसी ही दिखाई देती हैं। रोजाना चार घंटे बिद्याधारी नदी में खड़े होकर झींगे पकड़ने वाली शोम्पा हर दिन लगभग 100 रुपए तक कमा लेती हैं। सुंदरबन क्षेत्र में शोम्पा जैसी कई महिलाएं हैं, जो यह काम करती हैं। हालांकि इस काम के लिए उन्हें भारी कीमत चुकानी पड़ रही है। तालाब और नदी का पानी इतना खारा है कि महिलाओं को त्वचा के रोग या प्रजनन अंगों में संक्रमण की समस्या हो रही है।